Diari Oficial de la Generalitat Valenciana


Sumari del DOGV 7390, del 28-10-2014 (2014/9698)

RESOLUCIÓ de 23 d'octubre 2014, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7390

Data del DOGV
:   28-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9698


Data del document
:   23-10-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 23 d'octubre 2014, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2014/9698]  
La Llei 4/1998, d'11 de juny, de la Generalitat, del Patrimoni Cultural Valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, utilització, integració en els arxius, exclusió d'estos i inutilitat administrativa dels documents. D'altra banda, en l'article 84.1 de la mateixa llei s'establix que reglamentàriament es determinaran el termini de vigència administrativa i la resta de normes relatives a la circulació, conservació i qualificació dels documents de les distintes administracions de la Comunitat Valenciana, així com a la destrucció dels no reservats a la seua conservació permanent.  
  
Posteriorment, la Llei 3/2005, de 15 de juny, de la Generalitat, d'Arxius, va determinar en l'article 11 la composició i les principals funcions de l'esmentada Junta Qualificadora de Documents Administratius.  
Finalment, i com a desenrotllament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. Este decret establix en l'article 17.1 que les propostes de taules de valoració documental que hagen sigut informades favorablement per la Junta Qualificadora de Documents Administratius seran aprovades per mitjà d'una resolució del conseller competent en matèria de cultura.  
En les sessions celebrades el dia 27 de juny i 2 d'octubre de 2014, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em conferix l'article 28.e de la Llei 5/1983, de 30 de desembre, del Consell, resolc:  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en les sessions celebrades el dia 27 de juny i 2 d'octubre de 2014:   
- Codi 00735. Queixes escrites sanitàries de la Comunitat Valenciana.  
- Codi 00957. Expedients d'ajudes per a l'adquisició d'equips i tecnologies de la informació i la comunicació específics per a accés a la societat de la informació de persones físiques amb discapacitat.  
  
- Codi 00106. Instalació de grues torre (RGT) en una ubicació determinada.  
- Codi 00051. Expedients d'embargaments de crèdits a creditors de la Generalitat.  
El resum de les taules de valoració documental aprovades figura com a annex a la present resolució.  
  
Segon  
Aprovar i fer públiques determinades modificacions acordades per la Junta Qualificadora de Documents Administratius en la sessió celebrada el dia 27 de juny de 2014 en la taula «Codi 00570. Impost sobre patrimoni» publicant íntegrament, en l'annex de la present resolució, la dita taula, i substituint d'esta manera la publicada en el Diari Oficial de la Comunitat Valenciana número 5914, de 16 de desembre de 2008.  
  
  
Tercer  
D'acord amb el que preveu l'article 57.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la present resolució tindrà efectes plens als tres mesos de ser publicada en el Diari Oficial de la Comunitat Valenciana, i estarà condicionada, en tot cas, que durant este termini de temps no hi haja constància de la interposició d'algun recurs.  
  
Contra esta resolució, que posa fi a la via administrativa, de conformitat amb el que disposa l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar un recurs contenciós administratiu davant de la Sala del Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà del dia en què es publique la present resolució, de conformitat amb el que establixen els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
En tot cas, les institucions i els organismes afectats no podran procedir a l'eliminació de la documentació fins que la resolució, en cas de ser impugnada, adquirisca fermesa legal.  
  
València, 23 d'octubre de 2014.- La consellera d'Educació, Cultura i Esport: María José Catalá Verdet.